
TERMENI DE REFERINȚĂ 
pentru contractarea serviciilor de consultanță  privind oferirea suportului metodologic în pilotarea serviciilor sociale „Locuință protejată” 
și „Plasament familial pentru adulți”


DATE GENERALE
	Organizația:
	Alianța Organizațiilor pentru Persoane cu Dizabilități 


	Tip concurs:
	Național (doar pentru persoane rezidente în Republica Moldova)

	Sector:
	Protecție socială 

	Tipul contractului:
	Prestare servicii (consultant individual)

	Locație:
	Republica Moldova 

	Denumirea poziției
	Consultant(ă) pentru asigurarea suportului metodologic în procesul de pilotare a serviciilor sociale „Locuință protejată” și „Plasament familial pentru adulți”

	Numărul de posturi 
	1 funcție

	Termen limită de depunere:
	15 octombrie 2026

	Număr estimat de zile:
	140 de zile 

	Perioada de implementare:
	Octombrie 2026 - Octombrie 2027



INFORMAȚIE GENERALĂ
În perioada mai 2026-septembrie 2029, Keystone Moldova în parteneriat cu Alianța Organizațiilor pentru Persoane cu Dizabilități din Republica Moldova (AOPD) și Ministerul Muncii și Protecției Sociale cu suportul financiar al Uniunii Europene, implementează Proiectul „Moldova Incluzivă: Comunități pentru Toți” (în continuare-Proiectul). 

Obiectivul general al Proiectului este îmbunătățirea calității vieții și a incluziunii sociale a persoanelor cu dizabilități din Republica Moldova prin consolidarea sprijinului comunitar și familial și reducerea dependenței de îngrijirea rezidențială. 
Obiectivele specifice ale Proiectului:
1) Pilotarea unui model coordonat de management de caz privind dezinstituționalizarea adulților cu dizabilități din Centrul de Plasament Temporar pentru Persoane cu Dizabilități din comuna Bădiceni;
2) Extinderea și consolidarea rețelei de servicii sociale comunitare pentru persoanele adulte cu dizabilități, în funcție de necesitățile de reintegrare ale beneficiarilor din Centrul de Plasament Temporar pentru Persoane cu Dizabilități din comuna Bădiceni. 

      Proiectul vizează transformarea modului în care este organizat și furnizat sprijinul pentru persoanele adulte cu dizabilități din Republica Moldova, prin trecerea de la modelul de îngrijire rezidențială către modelul centrat pe comunitate și pe nevoile individuale ale beneficiarilor. Intervenția este construită în jurul unei abordări integrate, care combină dezvoltarea cadrului metodologic, coordonarea interinstituțională și implementarea unor soluții practice de suport în comunitate. 
     
     Proiectul pune accentul pe două componente esențiale: 
(i) crearea unui mecanism funcțional de management de caz, bazat pe evaluări complexe și standardizate ale persoanelor cu dizabilități din instituțiile rezidențiale. 
(ii) dezvoltarea serviciilor sociale în comunitate, adaptate necesităților persoanelor cu dizabilități dezinstituționalizate. 

Prin aceste acțiuni, proiectul oferă un model coerent și replicabil de tranziție de la îngrijirea rezidențială către servicii bazate pe comunitate, punând accent pe demnitatea, autonomia și participarea activă a persoanelor cu dizabilități în viața socială.

SCOPUL ȘI SARCINILE CONSULTANȚEI

[bookmark: _Hlk241231853]În cadrul Proiectului, AOPD în parteneriat cu Keystone Moldova și Ministerul Muncii și Protecției Sociale va pilota serviciile sociale „Locuință protejată” și  „Plasament familial pentru adulți” în cadrul Agenției Teritoriale de Asistență Socială Sud-Est. 
În acest scop, AOPD contractează servicii de consultanță, o persoană fizică, care va asigura suportul tehnic și metodologic în procesul de pilotare a serviciilor sociale „Locuință protejată” și  „Plasament familial pentru adulți”. 

Scopul consultanței: Acordarea suportului tehnic și metodologic echipei proiectului și Agenției Teritoriale de Asistență Socială Sud-Est la toate etapele de creare și dezvoltare a serviciilor sociale „Locuință protejată” și „Plasament familial pentru adulți”. 

Consultantul/consultanta va contribui la procesul de creare și dezvoltare a serviciilor sociale în baza cadrului normativ național cu privire la dezvoltarea serviciilor sociale „Locuință protejată”[footnoteRef:1] și „Plasament familial pentru adulți”[footnoteRef:2].  [1:  Hotărârea Guvernului nr. 711/2010  pentru aprobarea Regulamentului-cadru de organizare și funcționare a Serviciului social ”Locuință protejata” și a Standardelor minime de calitate.  Disponibil: https://www.legis.md/cautare/getResults?doc_id=152501&lang=ro#   ]  [2:  Hotărârea Guvernului nr. 75/2014 pentru aprobarea Regulamentului-cadru   privind organizarea și funcționarea Serviciului social ”Plasament familial pentru adulți” și a Standardelor minime de calitate. Disponibil: https://www.legis.md/cautare/getResults?doc_id=152505&lang=ro#  ] 


SARCINILE SPECIFICE ÎN CADRUL CONSULTANȚEI ȘI LIVRABILE

	Nr.crt. 
	Descrierea sarcinilor
	Număr de zile
	Livrabile

	1. 
	Elaborarea și coordonarea planului de consultanță cu echipa proiectului și  ATAS Sud-Est.
	1
	Plan de consultanță elaborat și aprobat 

	2. 
	Asigurarea suportului în identificarea, achiziția și înregistrarea imobilului pentru Serviciul social „Locuință protejată”
	   15
	Număr de imobile identificate 
Imobilul achiziționat și înregistrat
Documentația perfectată cu privire la achiziție (procese verbale etc.)

	3. 
	Monitorizarea procesului de adaptare și reparație a imobilului pentru Serviciul social „Locuință protejată”
	16
	Imobilul adaptat și reparat 


	4. 
	Asigurarea suportului în dotarea serviciilor sociale în conformitate cu necesitățile persoanelor cu dizabilități și prevederile cadrului normativ 
	12
	Serviciile sociale dotate cu mobilier, tehnică de uz casnic, etc

	5. 
	Pregătirea documentației privind crearea, organizarea  și funcționarea serviciilor sociale în colaborare cu reprezentanții ATAS Sud -Est
	4
	Proiect de decizie  cu privire la crearea serviciilor sociale „Locuință protejată” și „Plasament familial pentru adulți”  
Regulament intern de organizare și funcționare a Serviciului social „Plasament familial pentru adulți” Statele de personal și organigrama
Fișa postului pentru asistentul familial 

	6. 
	Identificarea și evaluarea în comun cu prestatorul de servicii a candidaților pentru funcția de asistent familial
	      14
	Număr de persoane identificare și evaluate

	7. 
	Participarea la procesul de recrutare a personalului pentru  serviciile sociale nou-create

	2
	Proces verbal al comisiei de evaluare 
Număr de contracte de angajare semnate

	8. 
	Participarea la ședințele Comisiei multidisciplinare privind admiterea beneficiarilor în cadrul serviciilor sociale 
	1
	

	9. 
	Instruirea inițială a personalului din cadrul serviciilor sociale nou-create (40 ore, cu prezență fizică)
	9
	Agenda și materiale de instruire
Curs de instruire inițială livrat
Lista participanților fotografii
Număr de persoane instruite 

	10. 
	Suport în elaborarea documentației cu privire la organizarea și funcționarea  serviciilor sociale  

	6
	Manual de proceduri interne, Plan anual de activitate al serviciilor

	11. 
	Asigurarea suportului  metodologic pentru  acreditarea inițială a serviciilor sociale
	2
	Cererea și fisa de autoevaluare completată 

	12. 
	Suport metodologic ATAS Sud-Est în pregătirea dosarelor persoanelor cu dizabilități din instituții rezidențiale pentru prezentarea grupului de lucru intersectorial cu privire la examinarea solicitărilor de dezinstituționalizare
	3
	Dosare pregătite  pentru opt persoane cu dizabilități

	13. 
	Crearea grupurilor de suport la nivel comunitar pentru persoanele dezinstituționalizate
	4
	Grupuri de suport create la nivel de comunitate

	14. 
	Asigurarea suportului în elaborarea, implementarea și monitorizarea Planurilor individualizate de asistență a persoanelor cu dizabilități dezinstituționalizate
	30
	8 planuri individualizate de asistență elaborate și  revizuite în conformitate cu termenii prevăzuți de cadrul normativ

	15. 
	Desfășurarea ședințelor de supervizare profesională a angajaților din serviciile sociale nou-create
	5
	Asigurată supervizarea profesională pentru 8 angajați 
Rapoarte privind ședințele de supervizare elaborate

	16. 
	Monitorizarea plasamentului persoanelor cu dizabilități din servicii.  
	12
	Rapoarte ale vizitelor de monitorizare elaborate

	17. 
	Revizuirea anuală a plasamentelor persoanelor cu dizabilități din servicii sociale
	4
	8 rapoarte de revizuire anuală a plasamentului în servicii elaborate  

	18. 
	Elaborarea raportului final de consultanță 
	
	Raport de consultanță elaborat 


	Total zile                                                                                                                       
	
	               140                                              



[bookmark: _Hlk229662665]Important: Având în vedere complexitatea, durata și organizarea activității de consultanță în cadrul Agenției Teritoriale de Asistență Socială Sud-Est, AOPD va asigura suportul logistic pentru planificare și organizarea activităților, iar în cazuri de necesitate transport pentru deplasările în teritoriu.  


RESPONSABILITĂȚILE CONSULTANTULUI 
 
· Respectarea cadrului legal și metodologic în procesul de pilotare a serviciilor sociale; 
· Coordonarea activităților cu echipa proiectului și ATAS Sud-Est; 
· Asigurarea abordării bazate pe drepturile persoanelor cu dizabilități în procesul de pilotare a serviciilor; 
· Respectarea principiilor etice și deontologice în activitatea profesională; 
· Asigurarea confidențialității informațiilor și protecția datelor cu caracter personal; 
· Informarea echipei proiectului despre eventualele dificultăți sau riscuri identificate în procesul de dezvoltare a serviciilor sociale;
· Respectarea termenilor de realizare a serviciilor de consultanță.  

CALIFICĂRI ȘI EXPERIENȚĂ NECESARE
· Studii de licență sau masterat în asistența socială,  psihologie, psihopedagogie sau alte domenii conexe; 
· Minimum 3 ani de experiență practică în lucrul cu persoanele cu dizabilități și/sau în procese de dezinstituționalizare;
· Experiență demonstrată în designul, crearea și dezvoltarea serviciilor sociale destinate persoanelor cu dizabilități;
· Experiență demonstrată în pregătirea documentației tehnice și instituționale necesare pentru acreditarea prestatorilor de servicii sociale. 
CRITERII DE EVALUARE A OFERTELOR
	Nr.
	Criteriu
	Punctaj maxim

	[bookmark: _Hlk241602573]1
	Studii de licență sau masterat în asistența socială,  psihologie, psihopedagogie sau alte domenii conexe; 
	20

	2
	Minimum 3 ani de experiență practică în lucrul cu persoanele cu dizabilități și/sau în procese de dezinstituționalizare;
	25

	3
	Experiență demonstrată în designul, crearea și dezvoltarea serviciilor sociale destinate persoanelor cu dizabilități;
	30

	4
	Experiență demonstrată în pregătirea documentației tehnice și instituționale necesare pentru acreditarea prestatorilor de servicii sociale. 
	15

	5
	Oferta financiară
	10

	
	Total
	                100



PROCEDURA DE APLICARE

Dosarul de aplicare va fi întocmit în conformitate cu Termenii de referință și va include:
CV-ul actualizat;
[bookmark: _Hlk241605636]Scrisoare de intenție care să reflecte experiența relevantă pentru activitatea în domeniul dezinstituționalizării persoanelor cu dizabilități și/sau dezvoltarea serviciilor sociale;
Oferta financiară (MDL), cu toate taxele incluse conform Anexei 1;
Declarație pe proprie răspundere conform Anexei 2.

Documentele expediate urmează a fi datate și semnate de către candidat(ă).
[bookmark: _Hlk241605484]Transmiterea ofertelor până la data de 15 octombrie, la adresa de email: info@aopd.md, cu mențiunea „Consultant pilotarea servicii sociale (nume aplicant)”
Informații suplimentare pot fi obținute de la Galina Climov, coordonatoare de proiect, e-mail: galina.climov@aopd.md, tel.+ 373 79222505.


CONFIDENȚIALITATE ȘI PROTECȚIA DATELOR CU CARACTER PERSONAL
Dosarele de participare înscrise la concurs vor conține, direct sau indirect, date cu caracter personal. AOPD va asigura confidențialitatea datelor cu caracter personal în procesul de colectare, prelucrare și stocare a acestora în condițiile prevăzute de Legea nr.195/2024 privind protecția datelor cu caracter personal.

CONFLICT DE INTERESE
Principiile fundamentale pe care AOPD dorește să le accentueze în sfera conflictului de interese sunt:
Toate conflictele de interese potențiale sau care sunt în efect trebuie declarate;
Nici o persoană nu ar trebui să fie în poziție de decident asupra cazului său;
Self-dealing-ul este interzis.

ANTIFRAUDĂ ȘI CORUPȚIE
AOPD aplică cu strictețe politica de zero toleranță la practicile interzise, inclusiv fraudă, corupție, complicitate, practici ne-etice sau ne profesionale și obstrucționarea ofertanților. AOPD solicită tuturor ofertanților să respecte cel mai înalt standard de etică în timpul procesului de achiziție și implementare a contractului.

SALVGARDARE
AOPD declară toleranță zero față de toate formele de abuz și exploatare față de copii și adulții vulnerabili. 
Prestatorul de servicii va respecta toate legile, reglementările și cele mai bune practici aplicabile cu privire la protecția grupurilor vulnerabile, inclusiv, dar fără a se limita la copii, vârstnici și persoane cu dizabilități, și va implementa politicile, procedurile, instruirea și măsurile de raportare necesare pentru a asigura protecția acestora în timpul desfășurării activităților.
Prestatorul va respecta și va aplica o politică de toleranță zero față de orice formă de abuz sexual, hărțuire sau exploatare. Aceasta include, dar nu se limitează la, orice activitate sexuală cu copii sau alte persoane vulnerabile, și orice favoruri sexuale în schimbul ajutorului sau asistenței. Toți angajații, agenții, subcontractorii sau alți reprezentanți ai Prestatorului vor respecta toate legile și reglementările aplicabile legate de comportamentul sexual necorespunzător și vor urma instruirea necesară pentru a preveni și a răspunde la un astfel de comportament. Prestatorul va investiga și va aborda prompt orice acuzații sau suspiciuni de abuz sau exploatare sexuală și va raporta astfel de incidente autorităților legale corespunzătoare, în conformitate cu legile aplicabile.

